Tarybos sprendimas
1995 m. gruodžio 22 d.
dėl Europos bendrijos ir kai kurių trečiųjų šalių tam tikrų susitarimų dėl prekybos tekstilės gaminiais laikinojo taikymo
(96/223/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 113 straipsnį, siejant su 228 straipsnio 2 dalimi,
atsižvelgdama į Komisijos pasiūlymą,
kadangi Komisija Bendrijos vardu vedė derybas dėl dvišalių susitarimų pasikeičiant laiškais, iš dalies pakeičiančių galiojančius dvišalius susitarimu, priemones ir protokolus dėl prekybos tekstilės gaminiais su tam tikromis trečiosiomis šalimis, atsižvelgiant į Austrijos Respublikos, Suomijos Respublikos ir Švedijos Karalystės įstojimą į Europos Sąjungą, kaip numatyta 1994 m. Stojimo sutarties Akto dėl stojimo sąlygų ir Sutarčių, kuriomis buvo įkurta Europos Sąjunga, pritaikomųjų pataisų 75, 100 ir 127 straipsniuose,
kadangi šie dvišaliai susitarimai turėtų būti laikinai taikomi nuo 1995 m. sausio 1 d., nesibaigus jų sudarymui privalomoms procedūroms, jei abipusiškumo pagrindu juos taikys ir šalis partnerė,
PRIĖMĖ ŠĮ SPRENDIMĄ:
1 straipsnis
Šio sprendimo priede pateikti dvišaliai susitarimai pasikeičiant laiškais, iš dalies pakeičiantys galiojančius dvišalius susitarimus, priemones ir protokolus dėl prekybos tekstilės gaminiais su tam tikromis trečiosiomis šalimis, atsižvelgiant į Austrijos Respublikos, Suomijos Respublikos ir Švedijos Karalystės įstojimą į Europos Sąjungą, sudaryti tarp Europos bendrijos ir atitinkamos trečiosios šalies, laikinai taikomi nuo 1995 m. sausio 1 d., nesibaigus jų sudarymo formalumams, jei juos abipusiškumo pagrindu taiko ir šalys partnerės.
2 straipsnis
Parafuotų susitarimų tekstai pridedami prie šio sprendimo.
Priimta Briuselyje, 1995 m. gruodžio 22 d.